**סצנה שאחרי הכתוביות** (באנגלית: **Post-credits scene**; מכונה גם **Tag**,‏ **Stinger**,‏ **Credit cookie**,‏ או **Coda**‏) היא סצנה קצרה שמופיעה לאחר חלק מרשימת כתוביות הסיום של סרט קולנוע, פרק בסדרת טלוויזיה או משחק וידאו. בדרך כלל, הסצנה הומוריסטית או מרמזת על המשכון אפשרי.

היסטוריה
--------

אחת הסצנות שאחרי הכתוביות הראשונות בסרט קולנוע מרכזי היה "החבובות - הסרט" בשנת 1979. השימוש בסצנות שכאלה זכה לפופולריות במהלך שנות ה-80, בעיקר בסיומם של סרטי קומדיה. "החבובות - הסרט" החל מגמה של שימוש בסצנות מטא-קולנועיות השוברות את הקיר הרביעי, גם אם זה לא נשבר לאורך רוב הסרט. בסצנות אלה, הדמויות מפגינות מודעות לכך שהן בסופו של סרט, ולפעמים פונות ישירות אל הקהל, ואומרות לו לעזוב את אולם הקולנוע. סרטים העושים שימוש בטכניקה זו כוללים את: "שמתי ברז למורה"(1986) (שבו הדמות הראשית שוברת לעיתים קרובות את הקיר הרביעי), וכן את הגרסה המוזיקלית המחודשת של "המפיקים". הסצנה שאחרי הכתוביות של סרט זה כוללת הופעת קמע של יוצר הסרט, מל ברוקס.

היוצרים צוקר, אברהמס וצוקר היו מהראשונים שהשתמשו באמצעי הזה. הסרט "טיסה נעימה" (1980) מסתיים בהצגתו של נוסע מונית נטוש, שלא היה כלל דמות ראשית, ואשר לא נראה כלל מאז סצנת הפתיחה. גם בסרט ההמשך טיסה נעימה 2 (1982) ישנה סצנה שאחרי הכתוביות. הם המשיכו להשתמש באמצעי זה בסדרה מחלק משטרה (1982), וברקע הרצת כתוביות הסיום הם צחקו על סדרות ישנות שהיו משתמשים ב"הקפאת מסך". הם הוסיפו סצנות שאחרי הכתוביות גם לסרט סודי ביותר! (1984).

"שוד הרכבת הגדול", סרט אילם משנת 1903, מסתיים במנהיג של כנופיית השודדים, כשהוא מרים ומכוון את אקדחו אל עבר המצלמה/הקהל, ויורה ירייה אחת מטווח קצר (לאחר שנהרג בסצנה הקודמת).

בטלוויזיה
---------

סצנות שאחרי הכתוביות הופיעו גם בסדרת הטלוויזיה Mystery Science Theater 3000. השימוש הראשון נעשה בפרק החמישי של עונה 2 (‏"Rocket Attack USA"), ולאחר מכן - בכל שאר פרקי הסדרה, עד לסיומה. בחלק גדול מהמקרים, סצנות אלו הדגישו רגעים מהפרקים שזה עתה הסתיימו.

גם בסדרה ריק ומורטי ישנה סצנה אחרי הכתוביות בסוף כל פרק.

סרטי קולנוע
-----------

סצנות שאחרי הכתוביות, שאינן מטא-קולנועיות, גם כן זכו לגדולה בשנות ה-80, אם כי עיקר השימוש שנעשה בהן היה בסרטי קומדיה. סצנות שלאחר הכתוביות הפכו לשימושיות עבור סצנות הומוריסטיות, שלא התאימו לחלקו העיקרי של הסרט. רובן היו קטעים קצרים ששימשו לצורך קשירתם יחד של קצוות עלילה רופפים - למשל: דמויות משנה, שקודם לכן לא הורחב הדיבור אודות גורלן; או קווי עלילה שלא הגיעו באופן מלא לסיומם במהלך הסרט עצמו. לדוגמה, כל ארבעת סרטי "שודדי הקאריביים" כוללים סצנות כאלה. בסופו של "שובו של ג'אפר", אנו רואים את אביס מאל, מנהיג כנופיית הגנבים, מביע את משאלתו השלישית; בסרט ההמשך לסרט זה, ניתן לראות את הג'יני מעוך בין הרקע השחור לבין הכתוביות. כאשר הוצג לראשונה בבתי הקולנוע, "נפוליאון דינמיט" כלל סצנה שאחרי הכתוביות, שמגלה כי שתיים מדמויות הסרט התחתנו. בסוף הסרט The Cannonball Run מוצגים פספוסים מתוך צילומי הסרט.

גם כאשר סצנות שאחרי הכתוביות החלו להיות נפוצות יותר בסרטים שאינם קומיים, נשארה בשימוש המתכונת, על פיה נעשה שימוש בסצנות אלו לצורך מתן סוף סגור יותר לעלילות שלמות או לדמויות פחותות חשיבות. עדיין נעשה שימוש בסצנות כאלה באופן הומוריסטי גם בסרטים רציניים יותר, כמו בסרט "דרדוויל", שבו בולזאיי מוצג, לאחר תבוסתו לדרדוויל, כאשר כל גופו מגובס. סרטים אחרים נמנעים מסצנות קומיות אחרי הכתוביות, לטובת תפנית מפתיעה בעלילה, או חשיפה של פרט עלילתי כלשהו, שלא ניתן היה לשלב בשום מקום אחר במהלך הסרט קודם לכן; למשל בסצנה שאחרי הכתוביות של הסרט "אקס-מן 3: המפלט האחרון", בה נחשף כי פרופסור אקס עדיין בחיים. דוגמה נוספת: בסוף "הארי פוטר וחדר הסודות" נראית דמותו של גילדרוי לוקהרט, לאחר שלקה באובדן זיכרון. דוגמה נוספת מתרחשת ב"שרלוק הולמס הצעיר": במשך כל זמן הצגת הכתוביות, נראית דמותו של פרופ' רת'ה עושה דרכה אל Alpine inn, כאשר בהגיעה למקום, הפרופסור נרשם וחותם בשם מוריארטי.

עם הפצתם המתוכננת זמן רב מראש של סרטי קולנוע המבוססים על זיכיונות מדיה שונים, סצנות שאחרי הכתוביות אומצו על מנת להכין את הקהל לסרטי ההמשך הקרובים, ובמקרים מסוימים אף מרחיקים לכת, וכוללים קליף האנגר בסצנה שאחרי הכתוביות, על אף כי הסרט העיקרי הוא במידה רבה עומד בזכות עצמו. ההפצה הקולנועית של "מטריקס רילודד" הדגימה את השימוש בסצנה שלאחרי הכתוביות לצורך קידום סרט המשך, על ידי "ניצול" המשבצת הזו לצורך הצגת הקדימון ל"מטריקס רבולושנס".

הפריקוול "מלחמת הכוכבים - פרק 1: אימת הפנטום" כולל סצנה שאחרי הכתוביות, על מנת לקשור את אירועי סרט זה עם אירועים מאוחרים יותר, שהוצגו כבר בסרט "מלחמת הכוכבים - פרק 4: תקווה חדשה" ובסיקוול שלו - "מלחמת הכוכבים - פרק 5: האימפריה מכה שנית". המוזיקה המלווה את כתוביות הסיום של "אימת הפנטום" משתנה בהדרגה והופכת ל-"מארש הקיסרי" (המוטיב המוזיקלי של דארת' ויידר), והסרט מסתיים בנשימה עמומה - סימן ההיכר של ויידר. שני אלמנטי אודיו אלו מוכרים היטב למעריצים הרבים של סרטי הסדרה הקודמים.

סרטים מסוימים, לרבות "רוק בבית הספר" של ריצ'רד לינקלייטר, לוקחים את הרעיון של הסצנה שלאחרי הכתוביות לקצה גבול יכולתה, על ידי הרצת רשימה הכתוביות על רקע סצנות פעולה של הסרט העיקרי. בדוגמה זו, הדמויות מופיעות על המסך במשך הדקות האחרונות של הסרט, כשהן מבצעות שיר, בעוד הכתוביות מתחילות לרוץ מבלי להתבלט, עד אשר אחת הדמויות שרה את השורה: "הסרט הסתיים / אבל אנחנו עדיין על המסך" (במקור: "The movie is over / but we're still on screen").

במהלך הרצת הכתוביות בסרט "סיפורי נרניה: האריה, המכשפה וארון הבגדים", ישנה סצנה בה הפרופסור דיגורי קירק אומר ללוסי פבנסי שיבוא יום, והיא תשוב לארץ נרניה, רק שזה לא יהיה דרך ארון הבגדים.

היקום הקולנועי של מארוול עושה שימוש נרחב בסצנות שבאמצע או שאחרי הכתוביות (לפעמים שניהם) אשר בעיקר, אך לא תמיד, משמשים כטיזר לאחד הסרטים העתידיים של אולפני מארוול. למשל, בסצנה שלאחרי הכתוביות בסרט "איירון מן 2" משנת 2010, נראה כי פטיש קרב גדול נמצא בתחתית מכתש, במדבר בניו מקסיקו. במקום נמצא סוכן S.H.I.E.L.D. פיל קולסון. ובכך, הסצנה שלאחרי הכתוביות מקדמת את הסרט הבא של האולפנים, "תור" (2011).

### דוגמאות

#### המאה ה-20

| להצגת רשימת הדוגמאות - לחצו על "הצגה" משמאל |
| --- |
| 

|  |  |  |  |  |  |  |  |
| --- | --- | --- | --- | --- | --- | --- | --- |
| * Backbeat
* Go Fish
* אוסטין פאוורס: המרגל שתקע אותי
* אי.טי. - חבר מכוכב אחר
* אייס ונטורה: בלש בצחוק
* אלאדין ומלך הגנבים
* אני, עצמי ואיירין
* ביווס ובאטהד דו אמריקה
* בין
* ג'יימס והאפרסק הענק
* גרמלינס 2
* האקדח מת מצחוק ½2: ריחו של הפחד
* הג'ונגל מת מצחוק
* הגיבן מנוטרדאם
* הגרינץ'
 | * הדרך לאל-דוראדו
* החבובות - הסרט
* המיסיון
* המסכה
* המפיקים
* הרפתקאותיה של פריסילה, מלכת המדבר
* חיילים קטנים
* טיסה נעימה, 2
* לרקוד עם טייסים
* מורטל קומבט (סרט)
* מחנה השינה
* מכסחי השדים
* מסע הכזבים של ביל וטד
* מרד התרנגולים
 | * נסיך מצרים
* נערי העיתונים
* סאות' פארק: גדול יותר, ארוך יותר ולא מצונזר
* סודות אל איי
* סטיוארט ליטל
* ספייס ג'אם
* עבודת נמלים
* עולמו של ויין
* שובו של ג'אפר
* שוד הרכבת הגדול
* שליטי היקום
* שמתי ברז למורה
* שקרים אמיתיים
* תפוס את הכלה
 |  |  |  |  |  |

 |  |

#### המאה ה-21

| להצגת רשימת הדוגמאות - לחצו על "הצגה" משמאל |
| --- |
| 

|  |  |  |  |  |  |  |  |
| --- | --- | --- | --- | --- | --- | --- | --- |
| * 1408
* אבודים בטוקיו
* אבק כוכבים
* אחי הדוב
* איירון מן, 2, 3
* אלווין והצ'יפמאנקס, 2, 3
* אמיצה
* אמריקן פאי: האיחוד
* אנטמן
* אנטמן והצרעה
* אקס-מן 3: המפלט האחרון
* אקס-מן המקור: וולברין
* אקס-מן: העתיד שהיה
* ארבעת המופלאים: עלייתו של הגולש הכסוף
* בובספוג מכנס מרובע: הסרט
* בובספוג: הסרט
* בחזרה למחר
* בית
* בית ספר למפלצות
* ברוכים הבאים לזומבילנד
* ג'אנגו ללא מעצורים
* ג'ון טאקר מה זה גמור
* ג'ונגל סיטי
* ג'וני אינגליש
* ג'יי ובוב השקט מכים שנית
* ג'יפרס קריפרס
* ג'קאס: הסרט
* גול! 2
* גנוב על הירח
* גנוב על המיניונים
* גשם של פלאפל, 2
* דודג'בול
* דרדוויל
* האויב שבפנים: החיים שאחרי
* הארי פוטר וחדר הסודות
* האשליה
* הבריחה מכדור הארץ
* הג'וב האיטלקי
* הדרדסים, 2
* הדרקון הראשון שלי
* הוסטל: חלק 2
* הופ ארנב
 | * החבובות - מבוקשות
* החופשה של בין
* החתול של שרק
* היי סקול מיוזיקל
* הכי מתוק שיש
* המיניונים
* המסור 4
* המפיקים
* הנגאובר 3: חוזרים לווגאס
* הנוקמים
* הנוקמים: עידן אולטרון
* העולם שבפנים
* הענק הירוק
* הפינגווינים ממדגסקר
* הפמליה
* הפרש הבודד
* הקול בראש
* הקרודים
* והרי החדשות
* וול-E
* וולברין
* זאפד
* חברים על הכוונת
* חדשות בהפרעה
* חוף מהסרטים
* חיים בזרם
* חניבעל
* טד 2
* טורבו
* טינקרבל ואגדת לעולם לא
* טינקרבל ופיית הפיראטים
* טיפשים בלי הפסקה 2
* טעות בכיוון
* יומנה של ברידג'ט ג'ונס
* יומנו של חנון, 2, 3
* יורוטריפ
* כוורת בסרט
* כוכב הקופים: המרד
* כוכב הקופים: השחר
* כיפה אדומה סוגרת חשבון
* כיפה אדומה: הסיפור האמיתי
* לוני טונס: חוזרים לאקשן
* לילה מוטרף במוזיאון, 2
* לילות טלדגה: הבלדה על ריקי בובי
 | * למעלה
* לעוף על הזמן
* לשבור את הקרח, 2
* מבול של צרות
* מגה-מוח
* מדגסקר, 2, 3
* מהיר ועצבני, 5, 6
* מוצאים את נמו
* מורדים
* מטריקס Reloaded
* מיליון דרכים להתפגר
* מילים ולחן
* מכוניות, 2, 3
* מעבר ליער
* מפלצות נגד חייזרים
* מפלצת של מלון
* מפרט הגורל
* מר פיבודי ושרמן
* משחקי הרעב: עורבני חקיין - חלק א'
* משפחת סופר-על
* משפחת סימפסון - הסרט
* נפוליאון דינמיט
* סוס פרא
* סוניק - הסרט
* סופרבאד - חרמן על הזמן
* סטיץ': הסרט
* סימון
* סיפור סינדרלה: היה היה שיר
* סיפורו של אביר
* סיפורי נרניה: האריה, המכשפה וארון הבגדים
* ספיי קידס, 2
* ספיידרמן המופלא
* סקובי-דו
* סקיילר נגד המפלצת
* על כלבים וגנבים 2: הרפתקאות פאטץ' בלונדון
* פארנורמן
* פו הדב
* פיץ' פרפקט 2
* פיקסלים
* פלאנט 51
* פלונטר
* פסיפיק רים
 | * פעילות על-טבעית 4
* פרומתאוס
* פרסי ג'קסון וגנב הברק
* צ'ארלי בממלכת השוקולד
* צ'יקן ליטל
* צבי הנינג'ה
* קדחת הבקתה
* קונג פו פנדה, 2
* קונסטנטין
* קופים בחלל
* קורליין ודלת הקסמים
* קיי-פקס
* קינגסמן: השירות החשאי
* קיק אס 2
* קפטן אמריקה
* קפטן אמריקה: חייל החורף
* ראלף ההורס, ראלף שובר את האינטרנט
* רובוטריקים, 2, 3
* רחוב ג'אמפ 22
* רטטוי
* ריו, 2
* שבועיים מראש
* שודדי הפיצוחים
* שודדי הקאריביים: זרמים זרים
* שודדי הקאריביים: סוף העולם
* שודדי הקאריביים: קללת הפנינה השחורה
* שודדי הקאריביים: תיבה של איש מת
* שומרי האגדות
* שומרי הגלקסיה
* שליחות קטלנית: ג'נסיס
* שלישיית בלוויל
* שרק, 2, 3, 4
* תור
* תור: העולם האפל
* תזיזו ת'רגליים, 2
* תפוס ת'גלים
* תפוס ת'כריש
 |  |  |  |  |

 |  |

משחקי וידאו
-----------

משחקי וידאו, במיוחד אלו העושים שימוש בסיפורים מורכבים, החלו להשתמש בסצנות שאחרי הכתוביות. דוגמה מוקדמת לכך היא EarthBound, שבו נס מתעורר לקולות של דפיקות על הדלת, בדיוק כמו בתחילת המשחק, ופוגש בפיקי, אחיו של פוקי, עם הודעה כי הוא איננו מת, וכי הוא מתכנן נקמה. כמו כן, ראויה לציון היא סדרת המשחקים "מטאל גיר", בה, בחלק מהמשחקים, אמנם אין סצנה שלאחרי הכתוביות, אבל כן נשמע קול קריינות של אחת או יותר מדמויות הסדרה, על רקע של הלוגו של המשחק. כל קטע שכזה חושף מידע חדש, שנותן פרספקטיבה חדשה לאירועים הקודמים, או לאירועי המשחק הבא בסדרה. דוגמה נוספת היא סדרת משחקי הווידאו Kingdom Hearts, הכוללים אחרית דבר לאחר הכתוביות, יחד עם סצנה שלאחרי הכתוביות, בעלת תוכן מסתורי ביותר, המתארת אירועים אפשריים בעתיד של הסדרה. כמו כן, הסצנה שלאחרי הכתוביות במשחק Halo 2 משמשת גם כקליף האנגר.

ב-"VersionOne"‏ (Xbox 360‏ / פלייסטיישן 3‏ / Microsoft Windows‏) של Splinter Cell: Double Agent, אם המשחק הושלם בצד של כרטיס האשלון השלישי, לאחר הכתוביות מתחיל שלב משחק חדש, המאפשר לשחקן להשלים את המשחק. דוגמה נוספת לכך היא ב-The Warriors, משחק שבו השחקן נלחם בפושעים כמנהיג הריף על רקע הכתוביות של סוף המשחק.

המשחקים The Legend of Zelda: Twilight Princess ו-Halo 3 הם דוגמאות נדירות במשחקי וידאו, שבהם נחשף טוויסט חיוני: ב-Twilight Princess, הדמות הראשית מידנה מנפצת את המראה של דמדומים לפני שהיא קופצת אל תוך המערבולת בעצמה, משאירה את לינק ואת זלדה עומדים לבד במדבר, ושוברת את הקישור היחידי הידוע בין העולם הנורמלי לבין ממלכת הדמדומים. סצנה שלאחרי הכתוביות במשחק Halo 3 מגלה כי ראש היחידה שרד את אירועי סצנת הסיום. בבאטמן ארקהם אסיילום, סצנה שלאחרי הכתוביות חושפת כי ארגז, המכיל טיטאן רעיל, עושה את דרכו לגות'אם סיטי, כאשר ביין, הדחליל או קילר קרוק אוחזים בו.

### דוגמאות

| להצגת רשימת הדוגמאות - לחצו על "הצגה" משמאל |
| --- |
| 

|  |  |  |  |  |  |  |  |
| --- | --- | --- | --- | --- | --- | --- | --- |
| * Assassin's Creed II
* Assassin's Creed III
* ביושוק לנצח
* Call of Duty: Ghosts
* Final Fantasy VIII
* Half-Life 2
 | * Halo 3: ODST
* Kingdom Hearts 2
* Kingdom Hearts
* L.A. Noire
* Mass Effect 3
* פורטל 2
 | * Sonic Generations
* Sonic Lost World
* Watch Dogs
* באטמן ארקהם אוריג'ינס
* באטמן ארקהם אסיילום
* קונטרה
* דום הנצחי
 |  |  |  |  |  |

 |  |

ראו גם
------

* כתוביות סיום

קישורים חיצוניים
----------------

* MediaStinger - סצנות שאחרי הכתוביות בקולנוע, בטלוויזיה ובמשחקי וידאו
* What's After the Credits? (הקישור אינו פעיל) - רשימה מקיפה של סצנות שאחרי הכתוביות בקולנוע, בטלוויזיה ובמשחקי וידאו

הערות שוליים
------------

1. ↑  Credit cookie, *Word Spy.com*
2. ↑  Justin Chang Chief Film Critic @JustinCChang (2013-10-22). "Film Review: 'Thor: The Dark World'". Variety.
3. ↑  (Freeze-frame shot)